Kroatia zo pedet gant BREST 2008 ! Dont a reont en-dro, stankoc'h c'hoazh  !  Da-heul Joško Božanić ha Velimir Salamon, a oa bet e BREST 2004 gant al lestr hengounel kaer "Comeza Lisboa", Kroatia a zeuy en-dro da Vrest, dileuriet dreist-holl gant tud an Diazezadur "Ars Halieutica", a labour evit kas war-raok glad ar mor e Kroatia ha zo o paouez resev paeroniezh Prezidant ar Republik.    Ar strollad bagoù : un dek bennak a vagoù kozh diles eus aodoù Mor Adria, en o zouez " Condura Croatica" zo bet adc'hraet diwar skouer ur vag vrezel kozh eus an 12vet kantved, ha  "Gospa od Mora" (Itron Varia ar Mor) nevez-savet ha moret e Dubrovnik d'ar 15 a viz Eost 2007.    Ar geriadenn : meur a di bihan e-giz Dalmatia a vo enno tud a vor hag artizaned o labourat hag o tiskouez ar pezh a reont: